CELEX: 32009D0010
Language: lt
Date: 1199232000000
Title: 2009/10/EB: 2008 m. gruodžio 2 d. Komisijos sprendimas, kuriuo nustatoma stambių avarijų pranešimo anketa pagal Tarybos direktyvą 96/82/EB dėl didelių, su pavojingomis medžiagomis susijusių avarijų pavojaus kontrolės (pranešta dokumentu Nr. C(2008) 7530) (Tekstas svarbus EEE)

10.1.2009   
            
            
               LT
            
            
               Europos Sąjungos oficialusis leidinys
            
            
               L 6/64
            
         
      KOMISIJOS SPRENDIMAS
   
   2008 m. gruodžio 2 d.
   kuriuo nustatoma stambių avarijų pranešimo anketa pagal Tarybos direktyvą 96/82/EB dėl didelių, su pavojingomis medžiagomis susijusių avarijų pavojaus kontrolės
   (pranešta dokumentu Nr. C(2008) 7530)
   (Tekstas svarbus EEE)
   (2009/10/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1996 m. gruodžio 9 d. Tarybos direktyvą 96/82/EB dėl didelių, su pavojingomis medžiagomis susijusių avarijų pavojaus kontrolės (1), ypač į jos 15 straipsnio 2 dalį,
   pasitarusi su komitetu, įsteigtu remiantis direktyvos 22 straipsniu,
   kadangi:
   
               (1)
            
            
               Pagal Direktyvos 96/82/EB 14 straipsnį valstybės narės turi užtikrinti, kad įvykus stambiai avarijai veiklos vykdytojas kuo skubiau informuotų apie tai kompetentingas institucijas. Pagal direktyvos 15 straipsnio 1 dalį valstybės narės privalo kuo skubiau informuoti Komisiją apie direktyvos VI priedo kriterijus atitinkančias stambias avarijas, kurios įvyko jų teritorijoje. Direktyvos 15 straipsnio 2 dalyje nustatyta, kad kai tik 14 straipsnyje nurodyta informacija yra surenkama, valstybės narės informuoja Komisiją apie savo tyrimo rezultatus ir rekomendacijas dėl prevencinių priemonių ateityje.
            
         
               (2)
            
            
               Pagal 15 straipsnio 2 dalį reikalinga informacija turi būti pateikta naudojant pranešimo anketas, kurios nustatomos ir keičiamos direktyvos 22 straipsnyje nurodyta tvarka.
            
         
               (3)
            
            
               Šiuo sprendimu numatytos priemonės atitinka direktyvos 22 straipsniu įkurto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Taikant Direktyvos 96/82/EB dėl didelių, su pavojingomis medžiagomis susijusių avarijų pavojaus kontrolės 15 straipsnio 2 dalį, tvirtinama stambių avarijų pranešimo anketa, pateikiama šio sprendimo priede.
   2 straipsnis
   Nuo 2008 m. gruodžio 1 d. valstybės narės teikia ataskaitas su priede nurodyta informacija, naudodamosi Direktyvos 96/82/EB 19 straipsnio 2 dalyje numatytu registru ir informacine sistema.
   3 straipsnis
   Prieš pradedant galutinai naudoti stambių avarijų pranešimo anketą, nuo 2008 m. gruodžio 1 d. taikomas bandomasis 5 mėnesių etapas.
   4 straipsnis
   Jei bandomuoju etapu paaiškėtų, kad priede pateiktą stambių avarijų pranešimo anketą reikia iš dalies pakeisti, šis sprendimas iš dalies keičiamas laikantis direktyvos 22 straipsnyje nustatytos tvarkos.
   5 straipsnis
   Konfidenciali informacija tvarkoma pagal 2001 m. lapkričio 29 d. Komisijos sprendimą 2001/844/EB, EAPB, Euratomas (2), iš dalies keičiantį jos darbo tvarkos taisykles.
   6 straipsnis
   Į valstybių narių ataskaitas įtraukiama tik ta informacija, kuri prieinama kompetentingoms valdžios institucijoms.
   7 straipsnis
   Šis sprendimas skirtas valstybėms narėms.
   
      Priimta Briuselyje, 2008 m. gruodžio 2 d.
      
         
            Komisijos vardu
         
         Stavros DIMAS
         
         
            Komisijos narys
         
      
   
   
      (1)  OL L 10, 1997 1 14, p. 13.
   
      (2)  OL L 317, 2001 12 3, p. 1.
   
      PRIEDAS
      Pagal Direktyvos 96/82/EB 15 straipsnio 2 dalį pateikiama informacija
      (Minimas registras ir informacinė sistema reiškia Komisijos elektroninę stambių avarijų pranešimo sistemos duomenų bazę, prie kurios jungiamasi http://mahbsrv.jrc.it)